S-468/2023

Mál þetta, sem var þingfest 27. mars 2023 og dómtekið 1. september sl., höfðaði lögreglustjórinn á Höfuðborgarsvæðinu með ákæru 14. febrúar 2023 á hendur ákærðu, K-kvk-þgf V-kvk-þgf G-kvk-þgf, kt. 000000- 0000, [...], [...]:

„I.

Fyrir skjala- og umferðarlagabrot með því að hafa, föstudaginn 18. mars 2022, sett í blekkingarskyni skráningarmerkið [...] á bifreiðina [...] og ekið henni þannig svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 805 ng/ml) um Reykjanesbraut við Ikea í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 157. gr. almennra hegningarlaga nr. 19/1940 og 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

II.

Fyrir umferðarlagabrot með því að hafa, miðvikudaginn 18. maí 2022, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 420 ng/ml) um Hringhellu við Steinhellu í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

III.

Fyrir umferðarlagabrot með því að hafa, miðvikudaginn 18. maí 2022, ekið bifreiðinni [...]svipt ökurétti og óhæf til að stjórna henni örugglega vegnaáhrifa ávana- og fíkniefna (í blóðsýni mældist amfetamín 555 ng/ml) um Gjáhellu í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

IV.

Fyrir umferðarlagabrot með því að hafa, þriðjudaginn 14. júní 2022, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 260 ng/ml) um Tangarbryggju í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

V.

Fyrir umferðarlagabrot með því að hafa, laugardaginn 23. júlí 2022, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 325 ng/ml) um Reykjanesbraut við Vogaveg í Vatnsleysustrandahreppi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

V I.

Fyrir fíkniefna- og umferðarlagabrot með því að hafa, sunnudaginn 31. júlí 2022, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana-og fíkniefna (í blóðsýni mældist amfetamín 465 ng/ml) um Reykjanesbraut við Grindavíkurafleggjara í Vatnsleysustrandahreppi, þar sem lögregla stöðvaði aksturinn, og á sama tíma haft í vörslum sínum 0,08 gaf amfetamíni og 0,23 gaf kókaíni, sem fannst við leit í bifreiðinni.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

M: [...]

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.”

Þann 24. apríl 2023 var mál nr. S- 1077/2023 sameinað máli þessu, sbr. heimild í 1. mgr. 169. gr. laga nr. 88/2008 um meðferð sakamála og tók lögreglustjórinn á Suðurnesjum tók við rekstri málsins. Málið höfðaði lögreglustjórinn á Suðurnesjum með ákæru útgefinni 11. apríl 2023, á hendur ákærðu:

„fyrir umferðarlagabrot, með því að hafa laugardaginn 18. febrúar 2023, ekið bifreiðinni [...] á Aðalgötu, Reykjanesbæ, svipt ökuréttindum og undir áhrifum ávana-og fíkniefna sem bönnuð eru á íslensku yfirráðasvæði (í blóði mældist amfetamín 285 ng/ml, og kókaín 46 ng/ml) og því verið óhæf til að stjórna bifreiðinni örugglega.

Telst þessi háttsemi ákærðu varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess jafnframt krafist að ákærða verði dæmd til að sæta sviptingu ökuréttar, sbr. 101. gr. umferðarlaga nr. 77/2019.“

Ákærða kom fyrir dóminn sama dag og játaði sök varðandi umferðarlagabrot samkvæmt ákæruliðum I., II., V. og VI. samkvæmt ákæru útgefinni 14. febrúar 2023 en neitaði sök varðandi brot samkvæmt 157. gr. almennra hegningarlaga samkvæmt ákærulið I og varðandi fíknefnalagabrot samkvæmt ákærulið VI. Ákærða neitaði sök samkvæmt ákæruliðum III. og IV. og kvaðst ekki hafa ekið í umrædd skipti. Ákærða viðurkenndi í sama þinghaldi skýlaust að hafa gerst sek um þá háttsemi sem henni er gefin að sök í ákæru útgefinni 11. apríl 2023.

Við upphaf aðalmeðferðar féll ákæruvaldið frá tveimur ákæruatriðum í ákæru dags. 14. febrúar 2023, þ. e. broti skv. 157. gr. almennra hegningarlaga í ákærulið I. og fíknefnalagabroti í ákærulið VI., sbr. 2. mgr. 153. gr. sakamálalaga nr. 88/2008. Ákærða breytti í framhaldi af því afstöðu sinni til ákæruliða III. og IV. í framangreindri ákæru og játaði skýlaust að hafa gerst sek um þá háttsemi sem henni er þar gefin að sök.

Ákærða hefur því játað sök vegna allra ákæruatriða í báðum ákærum. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig stuttlega um lagaatriði máls og ákvörðun viðurlaga.

Af hálfu ákærðu er krafist vægustu refsingar sem lög leyfa. Þá krefst verjandi hæfilegrar þóknunar sér til handa.

Ákærða er fædd [...] og hefur samkvæmt framlögðu sakavottorði dagsettu 13. febrúar 2023 margsinnis gerst brotleg vegna aksturs án ökuréttinda undir áhrifum ávana-og fíkniefna. Við ákvörðun refsingar í máli þessu hafa eftirgreind brot áhrif. Ákærðu var gerð viðurlagaákvörðun 29. maí 2020 vegna aksturs undir áhrifum ávana- og fíkniefna og hraðaksturs og var svipt ökurétti í 12 mánuði. Ákærða undirgekkst tvær sektargerðir 5. janúar 2021 vegna aksturs án ökuréttinda undir áhrifum ávana- og fíkniefna og var svipt ökurétti í þrjú ár frá 29. maí 2021 samkvæmt fyrri sektargerð en svipt ökurétti í 18 mánuði frá 29. maí 2024 samkvæmt hinni síðari en um hegningarauka var að ræða. Með dómi 22. júní 2021 var ákærða dæmd í 60 daga fangelsi vegna aksturs án ökuréttinda og undir áhrifum ávana- og fíknefna auk þess sem ákærða var svipt ökurétti ævilangt frá 18. ágúst 2021. Með dómi 13. júní 2022 var ákærðu dæmdur hegningarauki, 15 daga fangelsi fyrir akstur svipt ökurétti í tvö skipti og í annað þeirra undir áhrifum fíkniefna og hefur hann því ekki ítrekunaráhrif.

Ákærða er nú sakfelld fyrir sjö umferðarlagabrot vegna aksturs án ökuréttar í þriðja sinn og undir áhrifum ávana- og fíkniefna í fjórða sinn. Að framangreindum brotum ákærðu virtum, atvikum máls, dómvenju og með vísan til 77. gr. almennra hegningarlaga þykir refsing ákærðu hæfilega ákveðin fangelsi í 12 mánuði.

Með vísan til tilvitnaðra ákvæða laga nr. 77/2019 í ákærum ber að árétta ævilanga sviptingu ökuréttar ákærðu frá dómsbirtingu að telja.

Samkvæmt 1. mgr. 235. gr. laga nr. 88/2008 um meðferð sakamála, verður ákærðu gert að greiða allan sakarkostnað, þ. m. t. málsvarnarþóknun skipaðs verjanda síns, S-kk-ef S-kk-ef lögmanns, er þykir hæfilega ákveðin 241.056 krónur að meðtöldum virðisaukaskatti. Ákærða greiði einnig annan sakarkostnað 822.558 krónur.

M-kvk-nf Thejllhéraðsdómarikveður upp dóm þennan.

Dómsorð:

Ákærða, K-kvk-nf V-kvk-nf G-kvk-nf, skal sæta fangelsi í 12 mánuði.

Áréttuð er ævilöng svipting ökuréttar ákærðu.

Ákærða greiði 241.056 króna málsvarnarþóknun skipaðs verjanda síns, S-kk-ef S-kk-ef lögmanns og 822.558 krónur vegna annars sakarkostnaðar.

M-kvk-nf T-x-x